Na temelju članka 20. Pravilnika o financiranju javnih potreba Grada Koprivnice („Glasnik Grada Koprivnice broj 3/15, 3/16) i točke IV. Odluke o načinu raspodjele raspoloživih sredstava za sufinanciranje manifestacija u organizaciji udruga građana u 2019. godini KLASA: 007-01/19-07/0001, URBROJ: 2137/01-06/6-19-1, pročelnica Upravnog odjela za društvene djelatnosti, donosi

**ZAKLJUČAK**

**o utvrđivanju teksta Javnog poziva za sufinanciranje manifestacija u organizaciji udruga građana u 2019. godini**

**I.**

 Raspisuje se Javni poziv za sufinanciranje manifestacija u organizaciji udruga građana u 2019. godini, koji se nalazi u prilogu i čini sastavni dio ovog Zaključka.

**II.**

 Dokumentacija za provedbu Javnog poziva iz točke I. ovog Zaključka sadrži:

1. zaključak o raspisivanju Javnog poziva za sufinanciranje manifestacija u organizaciji udruga građana u 2019. godini (u daljnjem tekstu: „Javni poziv“),
2. tekst Javnog poziva,
3. upute za prijavitelje,
4. obrasci za prijavu: 4.1. obrazac opisa prijave, 4.2. obrazac proračuna, 4.3. obrazac izjave o nepostojanju dvostrukog financiranja,
5. obrazac ocjene kvalitete,
6. obrasci za provedbu manifestacije i izvještavanje: 6.1. obrazac ugovora o financiranju, 6.2. obrazac opisnog izvještaja provedbe, 6.3. obrazac financijskog izvještaja provedbe, 6.4. zahtjev za isplatom sredstava.

 Ovaj Javni poziv objavit će se na web stranici Grada Koprivnice [www.koprivnica.hr](http://www.koprivnica.hr).

KLASA: 007-01/19-07/0001

URBROJ: 2137/01-06/6-19-2

Koprivnica, 21.01.2019.

PROČELNICA:

Ana Mlinarić, dipl. soc. radnica

**Javni poziv** **za sufinanciranje manifestacija u organizaciji udruga građana u 2019. godini**

1. Grad Koprivnica poziva udruge građana koje djeluju na području Grada Koprivnice da se prijave na Javni poziv za sufinanciranje manifestacija u organizaciji udruga građana u 2019. godini (u daljnjem tekstu: „Javni poziv“), sukladno Programu javnih potreba u kulturi i turizmu Grada Koprivnice za 2019. godinu („Glasnik Grada Koprivnice“ 10/18).
2. Udruge građana sukladno ovom Javnom pozivu mogu podnijeti prijave za organiziranje manifestacija koje će provoditi u 2019. godini.
3. Ukupno planirana vrijednost ovog Javnog poziva je 140.000,00 kn.

Najmanji iznos financijskih sredstava koji se može prijaviti i ugovoriti po pojedinoj prijavi je **1.000,00 kn**, a najveći iznos po pojedinoj prijavi je **15.000,00 kn**.

Prijave se mogu **sufinancirati u naravi** **ili u obliku donacije** u postotku od 10% do 90% iznosa ukupnih prihvatljivih troškova manifestacije.

1. Rok za podnošenje prijava je minimalno 15 dana prije organiziranja manifestacije, a do 15.12.2019. godine, odnosno do iskorištenja sredstava utvrđenih Programom javnih potreba u kulturi i turizmu Grada Koprivnice za 2019. godinu.
2. Prijavu na Javni poziv može podnijeti udruga građana (nositelj manifestacije) koja je upisana u Registar neprofitnih organizacija i Registar udruga zaključno s danom objave ovog Javnog poziva, vodi transparentno financijsko poslovanje u skladu s propisima o računovodstvu neprofitnih organizacija, koja je ispunila ugovorne obveze prema Gradu Koprivnici, te svim drugim davateljima financijskih sredstava iz javnih izvora zaključno s 2018. godinom, te ispunjava uvjete iz točke 2., podtočke 2.1. Uputa za prijavitelje ovog Javnog poziva.
3. Kako se može ostvariti prednost u financiranju prijave i tko nema pravo prijave na Javni poziv detaljno je opisano u Uputama za prijavitelje koje su sastavni dio ovog Javnog poziva.
4. Prijave na Javni poziv dostavljaju se isključivo na propisanom obrascu, koji je zajedno s Uputama za prijavitelje, dostupan na mrežnim stranicama Grada Koprivnice [www.koprivnica.hr](http://www.koprivnica.hr).

**Dokumentacija koja mora biti priložena uz prijavu na Javni poziv** sadrži:

1. Obrazac opisa prijave,
2. Obrazac proračuna,
3. Uvjerenje o nekažnjavanju,
4. Potvrdu porezne uprave o nepostojanju duga.

**Prijava** na Javni poziv dostavlja se poštom ili osobno, **najmanje 15 dana prije organiziranja manifestacije**, na sljedeću adresu:

**Grad Koprivnica**

**Upravni odjel za društvene djelatnosti**

**Zrinski trg 1, 48000 Koprivnica**

**s naznakom: „Za Javni poziv – manifestacije“**

Prijedlozi se mogu slati zaključno do 15.12.2019. godine, odnosno do iskorištenja sredstava.

Postupak zaprimanja, otvaranja i pregleda dostavljenih prijava, procjena prijava, dostava dodatne dokumentacije, ugovaranje, donošenje odluke o dodjeli financijskih sredstava, podnošenje prigovora i postupanje s dokumentacijom detaljno su opisani u Uputama za prijavitelje.

Razmatrat će se samo prijave koje su pravodobno dostavljene, te koje u cijelosti zadovoljavaju propisane uvjete Javnog poziva.

Ocjenjivači Povjerenstva za ocjenjivanje prije provedbe ocjenjivanja potpisati će izjavu o nepristranosti i povjerljivosti čime se sprječava sukob interesa.

1. Sva pitanja vezana uz Javni poziv mogu se postaviti elektroničkim putem, slanjem upita na adresu elektronske pošte: maja.ferlindes@koprivnica.hr ili osobno uz prethodni dogovor na broj telefona: 048/279-548 do 1.12.2019. godine.